ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్రప్రభుత్వం తీసుకువచ్చిన వ్యవసాయ సంస్కరణలు దేశంలో మారుమూలు ప్రాంతాలు, కొండప్రాంతాలలో ఉన్న రైతుల సులభతర జీవనానికి వీలు కల్పిస్తాయన్న కేంద్ర మంత్రి డాక్టర్ జితేంద్రసింగ్
నూతన వ్యవసాయ సంస్కరణలు భారతీయ రైతులు ప్రత్యేకించి మారుమూల ప్రాంతాలు,కొండప్రాంతాలలోఉన్న వారి సులభతర జీవనానికి వీలు కల్పిస్తాయని
కేంద్ర మంత్రి డాక్టర్ జితేంద్ర సింగ్ అన్నారు.
రామ్బన్, ఉధంపూర్ జిల్లాల పరిధిలో గల వివిధ బ్లాక్ల సర్పంచ్లు, పంచ్లు, రైతులతో ముచ్చటిస్తూ ఆయన , కొత్త వ్యవసాయసంస్కరణలు విప్లవాత్మకమైనవని, రైతులకు అద్భుతమైన వినూత్న అవకాశాలను కల్పించనున్నాయని అన్నారు. ప్రత్యేకించి మారుమూలు ప్రాంతాలు , కొండ ప్రాంతాలు, సరిహద్దు ప్రాంతాలలో సరైన రవాణా సదుపాయాలులేనిప్రాంతాలవారికి ఇవి ఎంతో ఉపయోగకరమన్నారు. కొత్త విధానం వారికి ప్రత్యామ్నాయ అవకాశాలకు వీలుకల్పిస్తుందని ఆయన అన్నారు.
గతంలో ఎంతోమంది రైతులు కోతల అనంతరం తమ పంటలను భద్రపరచుకుని వాటిని అమ్ముకునేందుకు మార్కెట్ కు తీసుకువెళ్లడానికి మధ్యవర్తుల కోసంఎదురుచూడాల్సి వచ్చేదని,అన్నారు. మార్కెట్ తీసుకువెళ్లడానికి వారికి తగిన వనరులు లేక వారు ఇలా చేసే వారన్నారు.
అయితే కొత్త ఏర్పాటు ప్రకారం,రైతులు వివిధ వర్గాల ద్వారా కొనుగోలు దారులను ఎంపికచేసుకునే ఏర్పాటును ఉపయోగించుకోవచ్చని లేదా వ్యవసాయానికి సంబంధించి కాంట్రాక్టు ఒప్పందం చేసుకోవచ్చని అన్నారు.
ప్రతిపక్ష పార్టీల ప్రచారానికి భిన్నంగా కేంద్రంలోని శ్రీ నరేంద్రమోదీ ప్రభుత్వం ప్రస్తుతం ఉన్నవ్యవసాయ ఉత్పత్తుల మార్కెట్ కమిటీలను ,మండీలను మూసివేయడం లేదని డాక్టర్ జితేంద్ర సింగ్ తెలిపారు. వాస్తవం ఏమంటే, ప్రస్తుతం కేంద్ర ప్రభుత్వం దేశంలోని వివిధ ప్రాంతాలలో వాటి అవసరాన్నిబట్టి ,డిమాండ్ను బట్టి కొత్త కేంద్రాలను ఏర్పాటు చేస్తున్నదని ఆయన చెప్పారు.చదువుకున్న, సాంకేతిక పరిజ్ఞానం ఉన్న యువ రైతులు గతంలో చేసిన ఏర్పాటుతో చేతులు కట్టుకోవాల్సిన పరిస్థితి ఏర్పడకూడదని, వారికి స్వేచ్ఛ అవసరమని,వారు తమకు గల ఎంపిక అవకాశాలను ఉపయోగించుకునే పరిస్థితి ఉండాలని ఆయన అన్నారు.
వాణిజ్యం, పరిశ్రమల మంత్రిత్వ శాఖ
న్యూఢిల్లీలో భారత్-వియత్నాం సంయుక్త వాణిజ్య ఉపసంఘం 5వ సమావేశం
వసతి, రవాణా  సవాళ్లను అధిగమించడానికి నేరుగా ఓడల రవాణా సేవలు, సరుకు రవాణాలో సహకారం, విమాన సంధాయకత మెరుగుపరచాలని ఇరుపక్షాలు అంగీకరించాయి.
భారత-వియత్నాం సంయుక్త వాణిజ్య ఉపసంఘం 5వ సమావేశం మంగళవారం న్యూఢిల్లీలో జరిగింది. ఈ సమావేశానికి ఇండియా తరపున వాణిజ్య & పరిశ్రమల మంత్రిత్వ శాఖ అదనపు కార్యదర్శి శ్రీ రాజేష్ అగర్వాల్ , వియత్నాం వైపు నుంచి పరిశ్రమ మరియు వాణిజ్య మంత్రిత్వ శాఖ డిప్యూటీ మంత్రి శ్రీమతి ఫాన్ థీ థాంగ్ సహాధ్యక్షత వహించారు. విశ్వ మహమ్మారి కోవిడ్ -19 తదితర కారణాల దృష్ట్యా ఈ సమావేశం నాలుగు సంవత్సరాలకు పైగా విరామం తరువాత జరిగింది. నాల్గవ సంయుక్త సమావేశం 2019 జనవరిలో జరిగింది.
ప్రపంచంలో భారత్ తో వాణిజ్య సంబంధాలు ఉన్న అతిపెద్ద భాగస్వామ్య దేశాలలో వియత్నాం 23వది మరియు 2022-23లో
14.70 బిలియన్ల అమెరికా డాలర్ల వాణిజ్యం జరపడం ద్వారా ఆగ్నేయాసియా  దేశాలలో 5వ అతిపెద్దది. ASEANతో భారత్ జరిపే మొత్తం వాణిజ్యంలో వియత్నాం వాటా 11.2%. భారత్ నుంచి వియత్నాం ఇనుము & ఉక్కు, వ్యవసాయ మరియు జంతు ఉత్పత్తులు ప్రధానంగా మాంసం ఉత్పత్తులు , ఉత్పత్తులను దిగుమతి చేసుకుంటుంది.
ఇరుపక్షాలు ద్వైపాక్షిక వాణిజ్యం మరియు ఆర్థిక సహకారంపై పురోగతిని సమీక్షించాయి మరియు రెండు ఆర్థిక వ్యవస్థల భాగస్వామ్యం వేగంగా అభివృద్ధి చెందుతున్న నేపథ్యంలో రెండు దేశాలకు చెందిన వ్యాపార సంఘాలు ప్రయోజనం పొందేందుకు వీలుగా ద్వైపాక్షిక వాణిజ్యంలో ఇప్పటివరకు వినియోగంలోకి రాని విస్తృత సామర్థ్యాన్ని ఉపయోగంలోకి తేవడానికి గల మార్గాలను చర్చించారు.
రెండు దేశాల మధ్య వాణిజ్యం పెంపొందడానికి అవకాశమున్న వ్యవసాయం, మత్స్య, వస్త్రాలు, పాదరక్షలు, ఫార్మాస్యూటికల్స్, రసాయనాలు, ఎరువులు, యంత్రాలు మరియు పరికరాలు, వినియోగదారు ఉత్పత్తులు, ఇంధనం మరియు ఆటోమొబైల్ పరిశ్రమ వంటి సంభావ్య రంగాలను ఇరుపక్షాలు గుర్తించాయి వాణిజ్య సహకారాన్ని విస్తరించడానికి మరియు మార్కెట్ ప్రవేశ సౌలభ్యం పెంచడంలో ఎదురవుతున్న సమస్యలు మరియు ఎగుమతిదారులు ఎదుర్కొనే సాంకేతిక అడ్డంకులను పరిష్కరించడానికి కలిసి పనిచేయాలని, క్రమమైన మరియు నిరంతర ద్వైపాక్షిక చర్చల ద్వారా పరిష్కరించుకోవాలని ఇరుపక్షాలు అంగీకరించాయి.
భారతీయ మత్స్య మరియు మాంసం సంస్థల ద్వారా ఎగుమతులకు వీలు కల్పించే రిజిస్ట్రేషన్ పెండింగ్లో ఉండటం, భారతీయ ఫార్మాస్యూటికల్ కంపెనీలు ఔషధాలను బహిరంగంగా సేకరించకుండా మార్కెట్ ప్రవేశాన్ని పరిమితం చేయడం, భారతీయ పాలిస్టర్ ఫిలమెంట్ నూలు ఉత్పత్తులు మరియు సార్బిటాల్పై అధిక మొత్తంలో డంపింగ్ వ్యతిరేక సుంకాల విధింపు వంటి సమస్యలను భారతదేశం లేవనెత్తింది.
సేవారంగ సహకారంలో సంభావ్యతను గురించి భారత పక్షం విశేషంగా పేర్కొంది. ఇన్ఫర్మేషన్ టెక్నాలజీ, ఆర్థిక సేవలు, విద్యా రంగం, పర్యాటకం, ఆరోగ్య సంరక్షణ, టెలి-మెడిసిన్, మెడికల్ టూరిజం మరియు అంకుర సంస్థల పర్యావరణ వ్యవస్థలో సహకారాన్ని సూచించింది. వృత్తిపరమైన సేవలు, రూపే కార్డు అంతర్జాతీయీకరణ, QR ఆధారిత చెల్లింపు వ్యవస్థ మరియు దేశీయ కరెన్సీ ట్రేడ్ సెటిల్మెంట్పై పరస్పర గుర్తింపు ఒప్పందాల ను కూడా భారతదేశం సూచించింది.
ద్వైపాక్షిక వాణిజ్యాన్ని ప్రభావితం చేసే లాజిస్టిక్స్ సవాళ్లను గురించి ఇరుపక్షాలు చర్చించాయి. వసతి, రవాణా  సవాళ్లను అధిగమించడానికి నేరుగా ఓడల రవాణా సేవల అన్వేషణ, సరుకు రవాణాలో సహకారం, విమాన సంధాయకత మెరుగుపరిచే ప్రయత్నాలను కొనసాగించాలని ఇరుపక్షాలు అంగీకరించాయి.
సాంస్కృతిక మంత్రిత్వ శాఖ
బుద్ధ పూర్ణిమ సందర్భంగా వర్చువల్ మాధ్యమంద్వారా నిర్వహించే ప్రపంచ వైశాఖీ వేడుకల్లో కీలక ప్రసంగం చేయనున్న ప్రధానమంత్రి
బుద్ధ పూర్ణిమ సందర్భంగా 2021 మే 26వ తేదీన వర్చువల్ మాధ్యమం ద్వారా నిర్వహించే ‘‘ప్రపంచ వైశాఖీ వేడుకల్లో’’ ఉదయం 9:45 గంటలకు ప్రధానమంత్రి నరేంద్ర మోదీ కీలక ప్రసంగం చేయనున్నారు.
అంతర్జాతీయ బౌద్ధ సమాఖ్య  సహకారంతో కేంద్ర సాంస్కృతిక మంత్రిత్వశాఖ ఈ వేడుకలను నిర్వహిస్తోంది. ప్రపంచవ్యాప్తంగాగల బౌద్ధ సంఘాల అత్యున్నత అధిపతులంతా ఈ ఉత్సవాల్లో పాల్గొంటారు. దీంతోపాటు ప్రపంచంలోని 50 మందికిపైగా ప్రముఖ బౌద్ధమత పెద్దలు ఈ వేడుకలలో ప్రసంగిస్తారు.
ఆరోగ్య, కుటుంబ సంక్షేమ మంత్రిత్వ శాఖ
క్లిష్టమైన ఆరోగ్య సమస్యలు ఉన్న వ్యక్తులపై కోవిడ్ ప్రభావం
ప్రభుత్వం వెల్లడించిన తాజా సంకలక్: స్టేటస్ ఆఫ్ నేషనల్ ఎయిడ్స్ రెస్పాన్స్  నివేదిక ప్రకారం, దేశంలో జాతీయ ఎయిడ్స్ నియంత్రణ కార్యక్రమం యొక్క హెచ్ఐవి పరీక్ష మరియు కౌన్సెలింగ్ సేవల క్రింద గత మూడేళ్ళలో సుమారు 5.56 లక్షల హెచ్ఐవి / ఎయిడ్స్ కేసులు నమోదయ్యాయి.
సంవత్సరాల వారీగా వివరాలు క్రింద ఉన్నాయి:
|
|
ఆర్థిక సంవత్సరం
|
|
నమోదైన కేసులు
|
|
2017-18
|
|
191,947
|
|
2018-19
|
|
187,382
|
|
2019-20
|
|
177,236
జాతీయ ఎయిడ్స్ కంట్రోల్ ఆర్గనైజేషన్  కార్యక్రమం కింద నమోదు చేసుకున్న వ్యక్తులందరికీ కొవిడ్ -19 మహమ్మారి సమయంలో HIV / AIDS మరియు క్షయవ్యాధి వంటి సంబంధిత అనారోగ్యాలకు సేవలను అందించడానికి సదుపాయం కల్పించింది.
యాంటీ రెట్రోవైరల్ ట్రీట్మెంట్  యొక్క బహుళ నెలల పంపిణీ, హెచ్ఐవి కోసం కమ్యూనిటీ ఆధారిత స్క్రీనింగ్ మరియు విభిన్న పద్ధతుల ద్వారా సాధ్యమైనంతవరకు సేవా నిబంధనల కొనసాగింపును నిర్ధారించడానికి ఎన్ఏసివో అన్ని రాష్ట్ర / కేంద్రపాలిత ప్రాంతాల ఎయిడ్స్ నియంత్రణ సంఘాలకు  మార్గదర్శకాలను జారీ చేసింది. హెచ్ఐవి / ఎయిడ్స్తో బాధపడే ప్రజలకు అత్యవసర పునరావాసం మరియు మందుల పంపిణీ వైపు ఫ్రంట్ లైన్ కార్మికులు మరియు వాహనాల అడ్డంకులు లేకుండా చూసేందుకు అవసరమైన చర్యలు తీసుకున్నారు.
మహమ్మారి సమయంలో హెచ్ఐవి పాజిటివ్ రోగులు ఇతర రాష్ట్రాలు / జిల్లాల్లో చిక్కుకుంటే వారికి మందులను తిరస్కరించవద్దని రాష్ట్రాలకు సూచించబడింది.
ఈ సూచనలను క్రమం తప్పకుండా సమీక్షించడానికి మరియు పునరుద్ఘాటించడానికి కమ్యూనిటీ ప్రతినిధులతో సహా అందరు ప్రతినిధులతో నాకో అనేక వర్చువల్ సమావేశాలను ఏర్పాటు చేసింది.
పిఎల్హెచ్వి మరియు ఇతర సంబంధిత జనాభాను సామాజిక రక్షణ పథకాలలో చేర్చడానికి నాకో అన్ని ఎస్ఐసిఎస్లతో పాటు సామాజిక న్యాయం మరియు సాధికారత మంత్రిత్వ శాఖకు లేఖ రాసింది.
హెచ్ఐవి / ఎయిడ్స్తో బాధపడుతున్న వ్యక్తులపై కోవిడ్ -19 ప్రభావంపై నాకో ఎటువంటి అధ్యయనం చేయలేదు.
సహాయ మంత్రి , శ్రీ అశ్విని కుమార్ చౌబే ఈ రోజు లోక్సభలో లిఖితపూర్వక సమాధానంలో ఈ విషయాన్ని వెల్లడించారు.
యువజన వ్యవహారాలు, క్రీడల మంత్రిత్వ శాఖ
కోవిడ్-19 మహమ్మారి కారణంగా గోవాలో జరగాల్సిన 36వ జాతీయ క్రీడలు వాయిదా
కోవిడ్-19 మహమ్మారి వ్యాప్తి కారణంగా 36వ జాతీయ క్రీడలు వాయిదా పడ్డాయి. గోవాకు కేటాయించిన ఈ జాతీయ క్రీడలు షెడ్యూల్ మేరకు 20.10.2020 నుండి 04.11.2020 వరకు షెడ్యూల్ చేయబడ్డాయి. 36వ జాతీయ క్రీడలకు క్రీడా మౌలిక సదుపాయాల కల్పన/ అభివృద్ధి కోసం గోవా ప్రభుత్వానికి రూ.97.80 కోట్ల కేంద్ర సహాయం విడుదల చేయడమైంది. 'ఖేలో ఇండియా విశ్వవిద్యాలయ క్రీడల' తొలి సెషన్ ఒడిషాలో 22 ఫిబ్రవరి నుండి 2020 మార్చి 1 వరకు విజయవంతంగా జరిగాయి. మొత్తం 17 క్రీడా విభాగాలలో దాదాపు 158 విశ్వవిద్యాలయాల నుండి 3182 మంది అథ్లెట్లు ఇందులో పాల్గొన్నారు. జాతీయ క్రీడల గురించి రాష్ట్ర ప్రభుత్వాలు, సంబంధిత జాతీయ క్రీడా సమాఖ్యలు, క్రీడా ప్రమోషన్ బోర్డులు మొదలైన వాటి ద్వారా అథ్లెట్లు మరియు జట్లకు బాగా తెలుసు. జాతీయ క్రీడల తేదీలు ఖరారైన తర్వాత, భారత ఒలింపిక్ అసోసియేషన్ మరియు జాతీయ ఆటల ఆర్గనైజింగ్ కమిటీ దేశవ్యాప్తంగా ప్రేక్షకులలో జాతీయ క్రీడలను ప్రోత్సహించడానికి ప్రింట్ మీడియా, ఎలక్ట్రానిక్ మీడియా, సోషల్ మీడియా వంటి వివిధ రకాల ప్రచార వేదికలను ఉపయోగిస్తాయి.
ఈ సమాచారాన్ని కేంద్ర యువజన వ్యవహారాలు మరియు క్రీడల శాఖ సహాయ మంత్రి శ్రీ కిరెణ్ రిజిజూ ఈ రోజు లోక్సభకు ఇచ్చిన లిఖితపూర్వక సమాధానంలో తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఆయుష్ నిపుణులతో కేంద్రమంత్రి డాక్టర్ జితేంద్ర సింగ్ వర్చువల్ సమావేశం
సమీకృత వైద్యంలోని గొప్పదనమే కోవిడ్ సంక్షోభానికి పరిష్కారమని మరోమారు తేలిందని కేంద్రమంత్రి దాక్టర్ జితేంద్ర సింగ్ ఈరోజు ఇక్కడ జరిగిన వర్చువల్ సమావేశంలో అభిప్రాయపడ్డారు. రానున్న రోజుల్లో ఈ కోణాన్ని తీవ్రంగా పరిగణించాల్సి వస్తుందని, అప్పుడే సమర్థవంతమైన మందులు, చికిత్స అందుబాటులోకి రాగలవని అన్నారు.
భారతదేశంలో పేరుమోసిన ఆయుష్ నిపుణులందరితో ఈ రోజు ఢిల్లీలో ఒక వర్చువల్ సమావేశం జరిగింది. బెంగళూరు వివేకానంద కేంద్రం అధిపతి డాక్టర్ నాగేంద్ర ఆచార్య, కొచ్చి లోని త్రిస్సూర్ కు చెందిన సీతారామ్ ఆయుర్వేదిక్ ఆస్పత్రి డాక్టర్ రామనాథన్, అలీగఢ్ ముస్లిమ్ యూనివర్సిటీ యునాని మెడికల్ సైన్సెస్ కన్సల్టెంట్ డాక్టర్ జమీర్ అహ్మద్, న్యూ ఢిల్లీలోని ఇన్ స్టిట్యూట్ ఆఫ్ హ్యూమన్ బిహేవియర్ అండ్ అలైడ్ సైన్సెస్ హోమియోపథిక్ కన్సల్టెంట్ డాక్టర్ అశోక్ శర్మ ఈ సమావేశంలో పాల్గొన్నారు. మంత్రి వీరి నుద్దేశించి మాట్లాడుతూ అంటువ్యాధులు కాని వ్యాధుల విషయంలోనూ, మధుమేహంలోనూ సమీకృత వైద్య విధానం తగిన ఫలితాలివ్వటాన్ని గుర్తు చేశారు. అయితే, దీనికి తగినంత స్పందన, గుర్తింపు రాలేదన్నారు. నిజానికి ఇన్సులిన్, అల్లోపతి మాత్రల కంటే ఈ మందుల ప్రభావం గణనీయంగా ఉన్నట్టు తగినన్ని ఆధారాలు, పరిశోధన పత్రాలు ఉన్నప్పటికీ పూర్తి స్థాయిలో వాడటం లేదన్నారు. యోగా, నాచురోపతి వంటివి కూడా ఏకకాలంలో అనుసరిస్తే అద్భుత ఫలితాలుంటాయని అభిప్రాయపడ్డారు.
బాధితుడి రోగ నిరోధక శక్తిమీద ఆధారపడి వచ్చే కోవిడ్ లాంటి వైరల్ వ్యాధి విషయంలోనూ రోగ నిరోధకశక్తి పెంచుకోవటానికే ప్రాధాన్యమివ్వాలని రుజువైందన్నారు. హోమియోపతి తదితర వైద్య విధానాల విస్తృత వినియోగం ద్వారా రోగ నిరోధక శక్తి పెంచుకోవటమనే అంశం సహజంగానే ప్రత్యామ్నయ వైద్య విధానాల పట్ల ఆసక్తిపెంచుతోందన్నారు.
ఈ వర్చువల్ సమావేశంలో డాక్టర్ నాగేంద్ర ఆచార్య తన ప్రసంగంలో యోగాభ్యాసం తీరుతెన్నులలో నూతన పోకడలను వివరించారు. వివిధ వయోవర్గాల వారు అనుసరించాల్సిన యోగాసనాల గురించి చెబుతూ ఆస్పత్రులలో ఉన్న 60 ఏళ్ల లోపు వారు, 60 ఏళ్ళు పైబడినవారు వేరు వేరు ఆసనాలు అభ్యాసం చేయాలన్నారు. వాళ్ళకోసం నిర్దేశిమ్చిన యోగాసనాలన్నీ కేవలం పావుగంటలో పూర్తి చేయగలిగేవేనన్నారు.
రైల్వే మంత్రిత్వ శాఖ
“శ్రామిక్ స్పెషల్” రైళ్ల ద్వారా భారతీయ రైల్వే 15 రోజులలోపు మిలియన్  మంది ప్రయాణికుల్ని తమ సొంత రాష్ట్రాలకు చేరవేసిన మైలురాయిని దాటింది
- భారత రైల్వే మే 14వ తేదీ వరకు దేశవ్యాప్తంగా 800 “శ్రామిక్ స్పెషల్” రైళ్లను నడిపింది
- ప్రయాణికులకు ఉచితంగా భోజనం, నీరును అందజేత
- ప్రయాణీకులను పంపే రాష్ట్రం మరియు వారిని స్వీకరిస్తున్న రాష్ట్రం రెండింటి సమ్మతి వచ్చిన తరువాత మాత్రమే రైళ్లు నడుపుతున్న రైల్వే
ప్రత్యేక రైళ్ల ద్వారా వలస కార్మికులు, యాత్రికులు, పర్యాటకులు, విద్యార్థులు మరియు వివిధ ప్రదేశాలలో చిక్కుకున్న ఇతర వ్యక్తుల రవాణాకు సంబంధించి హోం వ్యవహారాల మంత్రిత్వ శాఖ ఆదేశాల మేరకు భారతీయ రైల్వే “శ్రామిక్ స్పెషల్” రైళ్లను నడపాలని నిర్ణయించింది. 14 మే 2020 నాటికి దేశవ్యాప్తంగా వివిధ రాష్ట్రాల నుండి మొత్తం 800 మేర “శ్రామిక్ స్పెషల్” రైళ్లు నడిచాయి. వీటి ద్వారా 10 లక్షలకు పైగా ప్రయాణికులు తమ సొంత రాష్ట్రానికి చేరుకున్నారు.
(ప్రయాణీకులను పంపే రాష్ట్రం మరియు వాటిని స్వీకరిస్తున్న రాష్ట్రం రెండూ ఈ తరలింపునకు సమ్మతి ఇచ్చిన తరువాత మాత్రమే ఈ ప్రత్యేక రైళ్లను రైల్వే శాఖ నడుపుతోంది. ఆంధ్రప్రదేశ్, బీహార్, ఛత్తీస్గఢ్, హిమాచల్ ప్రదేశ్, జమ్మూ & కాశ్మీర్, జార్ఖండ్, కర్ణాటక, మధ్యప్రదేశ్, మహారాష్ట్ర, మణిపూర్, మిజోరాం, ఒడిశా, రాజస్థాన్, తమిళనాడు, తెలంగాణ, త్రిపుర, ఉత్తర ప్రదేశ్, ఉత్తరాఖండ్, పశ్చిమ బెంగాల్ తదితర రాష్ట్రాలలో ఈ రైళ్లు సేవలందించాయి. “శ్రామిక్ స్పెషల్” రైలు ఎక్కే ముందు ప్రయాణీకులను తగిన విధంగా వైద్య పరీక్షలు నిర్వహిస్తున్నారు. వారి ప్రయాణ సమయంలో, ప్రయాణీకులకు ఉచిత భోజనం మరియు తాగు నీరు అందిస్తున్నారు.
రైల్వే మంత్రిత్వ శాఖ
దేశ వ్యాప్తంగా రైల్వే ఆస్తుల పరిరక్షణ, ప్రయాణికుల భద్రతకు వీలుగా భద్రతా చర్యలను పెంపొందించడంలో భాగంగా నేరస్తుల పట్టివేతకు గట్టి చర్యలు తీసుకున్న రైల్వే రక్షకదళం
...దొంగిలించిన రైల్వే ఆస్తిని అందుకున్న 90 మందిని పట్టుకున్న ఆర్.పి.ఎఫ్.
...ఇందుకు సంబంధించి 80 కేసులు నమోదు, దొంగతనానికి గురైన 5.7 లక్షల ఆస్తి స్వాధీనం.
...ప్రయాణికుల సామగ్రిని దొంగతనం, మహిళలపై నేరాలు, రైల్వే టిక్కెట్ల అక్రమ విక్రయం వంటి ఆరోపణలపై 484 మంది నిందితుల గుర్తింపు,
...ప్రస్తుత కేసులలో పోగుట్టుకున్న ఆస్తిని వెంటనే సంబంధిత వ్యక్తులకు అందజేసేందుకు ఆర్.పి.ఎఫ్ చర్యలు తీసుకుంటోంది.
....నెలరోజుల పాటు జరిగిన ఆపరేషన్లో 426 కేసులకు సంబంధించిన ఆస్తిని అప్పగించడం జరిగింది.
రైల్వే రక్షక దళం  2023 జూన్ నెలలో చేపట్టిన న దేశవ్యాప్త తనిఖీల కార్యక్రమం ఇటీవలే ముగిసింది. దేశవ్యాప్తంగా రైల్వే ఆస్తుల భద్రత, రైల్వే ప్రయాణికుల భద్రతకు వీలు కల్పిస్తూ భద్రతా చర్యలలో భాగంగా ఈ ముమ్మర తనిఖీలు చేపట్టారు.
ఇందుకు సంబంధించి ప్రధానంగా మూడు అంశాలపై దృష్టి కేంద్రీకరించారు. ఇందులో మొదటిది అపహరణకు గురైన రైల్వే ఆస్తులు స్వీకరించేవారిపై చర్యలు, దొంగతనం,
రైల్వే ఆస్తుల దొంగతనానికి పాల్పడిన వారికి ఆశ్రయం ఇవ్వడం, వంటివి ఉన్నాయి. ఇలాంటి వారిపై నిఘాపెట్టి వ్యూహాత్మకంగా వ్యవహరించారు. రైల్వే ఆస్తులు కొల్లగొట్టి అక్రమంగా విక్రయించే వారిని పట్టుకుని వారిని చట్టం ముందు నిలబెట్టేందుకు చర్యలు తీసుకున్నారు.
నెలరోజులపాటు జరిపిన సోదాలలో ఆర్.పిఎఫ్, రైల్వే ఆస్తిని అక్రమంగా కొనుగోలు చేసిన వారిని పట్టుకుని 80 కేసులు నమోదు చేసింది. చోరీఅయిన ఆస్తిని సుమారు 5.7 లక్షల రూపాయల మేరకు స్వాధీనం చేసుకుంది.
ఆర్.పి.ఎఫ్ దృష్టిపెట్టిన రెండో అంశం, ప్రయాణికులకు సంబంధించి , రైల్వే ప్రాంగణాలలో జరిగే నేరాలను డిజిటల్ పరికరాల సాయంతో , డాటా విశ్లేషణ, సిసిటివి ఫుటేజ్ సాయంతో నిరోధించడం. వాటిని కనిపెట్టడం.
ఇందుకు ఆర్ పి ఎఫ్ సిడిఆర్, ఎస్డిఆర్, టిడిడి డాటాబేస్ ను వినియోగిస్తుంది. ఈ ఆధునికత సాంకేతికతల ఆధారంగా నేరస్తులను గుర్తించి ,రైల్వేలో ప్రయాణికులకు భద్రతపై భరోసా కల్పిస్తోంది.
నెల రోజుల పాటు నిర్వహించిన ప్రత్యేక డ్రైవ్ లో493 కేసులకు సంబంధించి 484 మంది నిందితులను అరెస్టు చేశారు. వీరిలో మహిళలపై నేరాలకు పాల్పడిన వారు, ప్రయాణికుల ఆస్తిని దొంగిలించినవారు , అక్రమంగా రైల్వే టికెట్ అమ్మినవారు ఉన్నారు.
ఇక మూడవది, దేశవ్యాప్తంగా ఆయా కేసులలో పట్టుకున్న ఆస్తిని బాధితులకు అప్పగించడం. దర్యాప్తు ప్రక్రియను , చట్టబధ్ద ప్రక్రియను పాటిస్తూ ఆయా చోరీలలో స్వాధీనం చేసుకున్న వాటిని బాధితులకు అప్పగించేందుకు సత్వర చర్యలు తీసుకోవడం.
నెలరోజుల పాటు నిర్వహించిన ప్రత్యేక డ్రైవ్లో సత్వర న్యాయం అందించేందుకు వీలుగా 426 కేసులకు సంబంధించిన ఆస్తిని బాధితులకు అప్పగించడం జరిగింది.
రైల్వే రక్షక దళం రైల్వే ఆస్తుల భద్రత, ప్రయాణికుల భద్రతకు కట్టుబడి ఉంది. దేశవ్యాప్తంగా 2023 జూన్ లో నిర్వహించిన తనిఖీలు చెప్పుకొదగిని. ఈ డ్రైవ్ ఇక ముందు కూడా కొనసాగుతుంది.
ప్రధాన మంత్రి కార్యాలయం
చెన్నై ని సందర్శించిన ప్రధాన మంత్రి
భారతదేశాన్ని ఒక గొప్ప దేశం గా తీర్చిదిద్దడం 130 కోట్ల మంది భారతీయుల భాగస్వామ్యం ద్వారా మాత్రమే సాధ్యపడుతుంది: ప్రధాన మంత్రి శ్రీ మోదీ
ప్రధాన మంత్రి శ్రీ నరేంద్ర మోదీ ఇండియన్ ఇన్స్ టిట్యూట్ ఆఫ్ టెక్నాలజీ, మద్రాసు 56వ స్నాతకోత్సవం లో పాలు పంచుకోవడం కోసం చెన్నై కి విచ్చేశారు. చెన్నై అంతర్జాతీయ విమానాశ్రయం లో ప్రసార మాధ్యమాల ప్రతినిధుల ను ఉద్దేశించి ఆయన ప్రసంగించారు.
ఈ సందర్భం గా ప్రధాన మంత్రి మాట్లాడుతూ, 2019వ సంవత్సరం లో సాధారణ ఎన్నికల అనంతరం చెన్నై కు నేను రావడం ఇది మొదటి సారి అని ప్రధాన మంత్రి అన్నారు. ఐఐటి మద్రాసు యొక్క స్వర్ణోత్సవాలకు హాజరు కావడం కోసం నేను ఇక్కడ కు వచ్చాను. అయితే, నాకు స్వాగతం పలికేందుకు ఇంత పెద్ద సంఖ్య లో ఇక్కడ కు వచ్చినందుకు మీకు అందరి కీ నేను ఎంతగానో రుణపడి పోయాను.
ఇటీవల అమెరికా ను సందర్శించిన సందర్భం లో, భారతీయ సముదాయం సభ్యుల ను ఉద్దేశించి తమిళ భాష లో నేను మాట్లాడి తమిళం ప్రపంచం లో అతి పురాతనమైనటువంటి భాష అని చెబితే, ఆ విషయం యుఎస్ఎ లోని ప్రసార మాధ్యమాలు అన్నిటిలో వచ్చిందని ఆయన తెలిపారు.
నా యుఎస్ఎ యాత్ర కాలం లో, ప్రపంచం భారతదేశానికేసి గొప్ప ఆశల ను పెట్టుకొందని గ్రహించాను; మరి అంచనా రోజు రోజు కు పెరుగుతోందని గమనించాను అని ప్రధాన మంత్రి అన్నారు. ఇక భారతదేశాన్ని ఒక గొప్ప దేశం గానే కాకుండా ప్రపంచ సముదాయం యొక్క అపేక్షల ను అందుకొనే విధం గా కూడా చూడవలసిన బాధ్యత మన మీద ఉంది అని ఆయన చెప్పారు.
ఈ పని ఒక్క కేంద్ర ప్రభుత్వం ద్వారా మాత్రమే కాదని, ఇది 130 కోట్ల మంది భారతీయుల ద్వారా మాత్రమే నెరవేర గలదని శ్రీ మోదీ అన్నారు. ఈ కార్యం దేశం లోని ప్రతి ఒక్క ప్రాంతం లోని మరియు దేశం లోని ప్రతి ఒక్కరి ప్రయత్నం ద్వారా.. వారు ధనికులు కావచ్చు లేదా పేదలు కావచ్చు, పట్టణ ప్రాంతాలు కావచ్చు, లేదా పల్లెవాసులు కావచ్చు, యువకులు కావచ్చు లేదా వయస్సు మళ్ళిన వారు కావచ్చు.. వారు చేసే ప్రయత్నాల ద్వారా మాత్రమే సంభవమవుతుంది అని ఆయన వివరించారు.
ప్రజల భాగస్వామ్యం ద్వారా మనం ఎన్నో విజయాల ను సాధించడం జరిగింది. మరి అదే విధం గా మనం దేశాన్ని ఒకసారి వినియోగించే ప్లాస్టిక్ బారి నుండి తప్పించాలి అని ఆయన అన్నారు. భారతదేశం ప్లాస్టిక్ కు చోటు లేనిది గా తయారవ్వాలని నేను కోరుకున్నట్టు కొంత మంది పొరపాటు న పెడర్థాన్ని తీస్తున్నారు. కానీ, నేను అలా అనలేదు. నేను చెప్పింది ఏమిటంటే, దేశం ఒకసారి వినియోగించే ప్లాస్టిక్ నుండి విముక్తం కావాలి అని నేను కోరుకుంటున్నాను అని. ఈ ప్లాస్టిక్ ను ఒకసారి మాత్రం వినియోగించవచ్చును; ఆ తరువాత అది అనేక సమస్యల ను తెచ్చిపెడుతుంది అని ఆయన పేర్కొన్నారు.
అక్టోబరు 2వ తేదీ నాడు మహాత్మ గాంధీ 150వ జయంతి కి మనం ఒక పాద యాత్ర ను చేయాలి. గాంధీ ఆదర్శాల ను ఈ పాద యాత్రల ద్వారా వ్యాప్తి లోకి తీసుకు రావాలి అని ఆయన అన్నారు.
‘‘నాకు స్వాగతం చెప్పడం కోసం ఇంత భారీ సంఖ్యల లో ఇక్కడ కు తరలి వచ్చినందుకు మీకు మరో సారి నేను ధన్యవాదాల ను తెలియజేస్తున్నాను’’ అని ఆయన అన్నారు.
ఆయన ఐఐటి-ఎమ్ రిసర్చ్ పార్క్ లో ‘సింగపూర్- ఇండియా హ్యాకథన్ 2019’లో కూడా ప్రసంగించనున్నారు. అక్కడి ఒక డేరా లో ఏర్పాటు చేసిన స్టార్ట్-అప్ లను సందర్శిస్తారు. ఇన్స్ టిట్యూట్ యొక్క విద్యార్థుల కార్యకలాపాల కేంద్రం లో ఆయన స్నాతకోపన్యాసం చేస్తారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
లోక్పాల్ సభ్యుడు జస్టిస్ అజయ్ కుమార్ త్రిపాఠి కన్నుమూత కొవిడ్-19కు చికిత్స తీసుకుంటూ మరణం
కరోనా వైరస్తో పోరాడుతూ, లోక్పాల్ న్యాయ సభ్యుడు జస్టిస్ అజయ్ కుమార్ త్రిపాఠి, దిల్లీ ఎయిమ్స్లో కన్నుమూశారు. మే 2, 2020 శనివారం రాత్రి 8.45 గంటలకు ఆయన తుదిశ్వాస విడిచారు. కరోనా కారణంగా శ్వాస తీసుకోవడంలో ఇబ్బందులు తలెత్తడంతో ఏప్రిల్ 2, 2020న దిల్లీ ఎయిమ్స్లో ఆయన్ను కుటుంబ సభ్యులు చేర్పించారు. చికిత్స తీసుకుంటూ ఆస్పత్రిలో జస్టిస్ త్రిపాఠి మరణించారు.
జస్టిస్ అజయ్ కుమార్ త్రిపాఠి 1957 నవంబర్ 12న జన్మించారు. శ్రీరామ్ కాలేజ్ ఆఫ్ కామర్స్లో ఆర్థిక శాస్త్రంలో  డిగ్రీ పూర్తి చేశారు. దిల్లీ విశ్వవిద్యాలయం క్యాంపస్ లా సెంటర్లో న్యాయవిద్య అభ్యసించారు. చదువు పూర్తయ్యాక పాట్నా హైకోర్టులో ప్రాక్టీస్ ప్రారంభించారు. 2006 అక్టోబర్ 9న పాట్నా హైకోర్టు అదనపు న్యాయమూర్తిగా జస్టిస్ త్రిపాఠి నియమితులయ్యారు. 2007 నవంబర్ 21న పూర్తిస్థాయి న్యాయమూర్తిగా బాధ్యతలు చేపట్టారు. ఛత్తీస్గఢ్ హైకోర్టు ప్రధాన న్యయమూర్తిగా 2018, జులై 7 నుంచి సేవలు అందించారు.
2019 మార్చి 27న భారత లోక్పాల్ సభ్యుడిగా జస్టిస్ త్రిపాఠి ప్రమాణస్వీకారం చేశారు. లోక్పాల్ వ్యవస్థను నెలకొల్పడంలో, తన ఆలోచనలు, ప్రమేయంతో జస్టిస్ త్రిపాఠి ముఖ్య భూమిక పోషించారు.
జస్టిస్ అజయ్ కుమార్ త్రిపాఠి మరణం పట్ల లోక్పాల్ కుటుంబం సంతాపం వ్యక్తం చేసింది. ఆయన ఆత్మకు శాంతి చేకూరాలని, జరిగిన నష్టం నుంచి కోలుకునేందుకు జస్టిస్ త్రిపాఠి కుటుంబ సభ్యులకు ధైర్యం అందించాలని దేవుడిని ప్రార్థించింది.
(Visitor Counter : 168
ఆర్థిక మంత్రిత్వ శాఖ
రెవెన్యూ లోటు గ్రాంట్ 14 రాష్ట్రాలకు రూ.6,195 కోట్లు విడుదల
ప్రస్తుత ఆర్థిక సంవత్సరంలో మొత్తం రెవెన్యూ లోటు గ్రాంట్ రూ.68,145.91 కోట్లు రాష్ట్రాలకు విడుదల చేశారు
ఖర్చుల శాఖ, ఆర్థిక మంత్రిత్వ శాఖ నెలవారీ పోస్ట్ డెవల్యూషన్ రెవెన్యూ డెఫిసిట్  గ్రాంట్ రూ. 6,195.08 కోట్లు రాష్ట్రాలకు విడుదల చేసింది. ఇది రాష్ట్రాలకు విడుదల చేసిన 11 వ వాయిదా పిడిఆర్డి గ్రాంట్.
(ప్రస్తుత ఆర్థిక సంవత్సరంలో ఇప్పటివరకు రూ.68,145.91 కోట్లు పోస్ట్ డివల్యూషన్ రెవెన్యూ డెఫిసిట్ గ్రాంట్గా అర్హత ఉన్న రాష్ట్రాలకు విడుదల చేశారు. ఈ నెలలో విడుదల చేసిన గ్రాంట్ కి సంబంధించిన రాష్ట్రాల వివరాలు మరియు 2020-21లో రాష్ట్రాలకు విడుదల చేసిన పోస్ట్ డెవల్యూషన్ రెవెన్యూ డెఫిసిట్ గ్రాంట్ మొత్తం జతచేయబడింది.
రాజ్యాంగంలోని ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ లోటు గ్రాంట్లు అందించబడతాయి. అధికార పంపిణీ తరువాత రాష్ట్రాల రెవెన్యూ ఖాతాలలో అంతరాన్ని తీర్చడానికి పదిహేనవ ఆర్థిక కమిషన్ సిఫారసుల ప్రకారం ఈ నిధులను నెలవారీ వాయిదాలలో విడుదల చేస్తారు. 14 రాష్ట్రాలకు పిడిఆర్డి గ్రాంట్లను కమిషన్ సిఫారసు చేసింది.
ఈ గ్రాంట్ ను స్వీకరించడానికి రాష్ట్రాల అర్హత మరియు గ్రాంట్ పరిమాణం, 2020-21 ఆర్థిక సంవత్సరానికి అంచనా వేసిన నిధుల వాటాలను పరిగణనలోకి తీసుకున్న తరువాత రాష్ట్ర ఆదాయ మరియు అంచనా వ్యయాల మధ్య అంతరం ఆధారంగా కమిషన్ నిర్ణయించింది. పదిహేనవ ఫైనాన్స్ కమిషన్ మొత్తం పోస్ట్ డెవల్యూషన్ రెవెన్యూ డెఫిసిట్ గ్రాంట్ను 2020-21 ఆర్థిక సంవత్సరంలో 14 రాష్ట్రాలకు రూ.74,341 కోట్లు సిఫార్సు చేసింది. ఇందులో రూ. 68,145.91 కోట్లు  ఇప్పటివరకు విడుదలైంది.
పదిహేనవ ఆర్థిక కమిషన్ పోస్ట్ డెవల్యూషన్ రెవెన్యూ డెఫిసిట్ గ్రాంట్ను సిఫారసు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరాం, నాగాలాండ్, పంజాబ్, సిక్కిం, తమిళనాడు, త్రిపుర, ఉత్తరాఖండ్, పశ్చిమ బెంగాల్.
రాష్ట్రాల వారీగా విడుదల చేసిన పోస్ట్ డెవల్యూషన్ రెవెన్యూ డెఫిసిట్ గ్రాంట్:

|
|
S.No.
|
|
Name of State
|
|
Amount released in February 2021

|
|
Total amount released in 2020-21
|
||
|
Andhra Pradesh
|
|
491.42
|
|
5405.59
|
||
|
Assam
|
|
631.58
|
|
6947.41
|
||
|
Himachal Pradesh
|
|
952.58
|
|
10478.41
|
||
|
Kerala
|
|
1276.92
|
|
14046.09
|
||
|
Manipur
|
|
235.33
|
|
2588.66
|
||
|
Meghalaya
|
|
40.92
|
|
450.09
|
||
|
Mizoram
|
|
118.50
|
|
1303.50
|
||
|
Nagaland
|
|
326.42
|
|
3590.59
|
||
|
Punjab
|
|
638.25
|
|
7020.75
|
||
|
Sikkim
|
|
37.33
|
|
410.66
|
||
|
Tamil Nadu
|
|
335.42
|
|
3689.59
|
||
|
Tripura
|
|
269.67
|
|
2966.34
|
||
|
Uttarakhand
|
|
423.00
|
|
4653.00
|
||
|
West Bengal
|
|
417.75
|
|
4595.25
|
||
|
Total
|
|
6195.08
|
|
68145.91
సాంస్కృతిక మంత్రిత్వ శాఖ
కళలు, సంస్కృతి మరియు హస్తకళల అభివృద్ధి కోసం దేశవ్యాప్తంగా ఏడు జోనల్ సాంస్కృతిక కేంద్రాలను సాంస్కృతిక మంత్రిత్వ శాఖ ఏర్పాటు చేసింది: శ్రీ జీ. కిషన్ రెడ్డి
దేశవ్యాప్తంగా కళ, సంస్కృతి మరియు హస్తకళల పరిరక్షణ మరియు అభివృద్ధి కోసం, భారత ప్రభుత్వం యొక్క సాంస్కృతిక మంత్రిత్వ శాఖ పాటియాలా, నాగ్పూర్, ఉదయపూర్, ప్రయాగ్రాజ్, కోల్కతా, దిమాపూర్ మరియు తంజావూరులో ప్రధాన కార్యాలయాలు గా ఏడు జోనల్ కల్చరల్ సెంటర్లను  ఏర్పాటు చేసింది. ఈ జెడ్ సి సిలు ఏడాది పొడవునా తమ సభ్య రాష్ట్రాలలో వివిధ సాంస్కృతిక కార్యక్రమాలు మరియు ఉత్సవాలను క్రమం తప్పకుండా నిర్వహిస్తాయి. వివిధ కార్యకలాపాలు/కార్యక్రమాలను నిర్వహించడం కోసం, జెడ్ సి సిలకు ప్రభుత్వం క్రమం తప్పకుండా వార్షిక గ్రాంట్-ఇన్-ఎయిడ్ అందజేస్తుంది. రాష్ట్ర/యుటి వారీగా ఎటువంటి నిధులు సాంస్కృతిక మంత్రిత్వ శాఖ ద్వారా విడుదల చేయబడవు.
ఇంకా, దేశవ్యాప్తంగా కళ, సంస్కృతి మరియు హస్తకళల సంరక్షణ మరియు అభివృద్ధి కోసం, సాంస్కృతిక మంత్రిత్వ శాఖ ఈ జెడ్ సి సిల ద్వారా రాష్ట్రీయ సంస్కృతి మహోత్సవాలను  నిర్వహిస్తుంది. భారతదేశం నలుమూలల నుండి పెద్ద సంఖ్యలో కళాకారులు తమ ప్రతిభను ప్రదర్శించేందుకు ఈ ఉత్సవాలు వేదికలవుతాయి. నవంబర్, 2015 నుండి, దేశవ్యాప్తంగా సాంస్కృతిక మంత్రిత్వ శాఖ ద్వారా పన్నెండు రాష్ట్రీయ సంస్కృతి మహోత్సవాలు నిర్వహించబడ్డాయి.
ఈ జెడ్ సి సిలు తమ ప్రోగ్రామ్ క్యాలెండర్ ప్రకారం ప్రతి సంవత్సరం కళ మరియు సంస్కృతిని ప్రోత్సహించడానికి కనీసం 42 ప్రాంతీయ ఉత్సవాలను నిర్వహిస్తాయి. కనుమరుగవుతున్న అనేక కళారూపాలతో సహా భావితరాల కోసం కళా జ్ఞాన నిధిని సరిగ్గా పదిలపరచడం కోసం కృషి జరుగుతోంది
ఈ జెడ్ సి సి లు పలు కళల రూపాలను డిజిటల్ ఫార్మాట్లో  డాక్యుమెంట్ చేసాయి.
ఇంకా, దేశంలోని వివిధ జానపద కళలు సంస్కృతిని పరిరక్షించడం మరియు ప్రచారం చేయడం కోసం, ఈ జెడ్ సి సి లు అనేక పథకాలను అమలు చేస్తాయి. యువ ప్రతిభావంతులైన కళాకారులకు అవార్డు, గురు శిష్య పరంపర, రంగస్థల  పునరుజ్జీవనం, పరిశోధన మరియు డాక్యుమెంటేషన్, శిల్పగ్రామ్, ఆక్టేవ్ మరియు నేషనల్ కల్చరల్ ఎక్స్ఛేంజ్ ప్రోగ్రామ్ వంటి పథకాలు వీటి లో కొన్ని.
ఈశాన్య ప్రాంత అభివృద్ధి మరియు సాంస్కృతిక, పర్యాటక శాఖ మంత్రి శ్రీ జి. కిషన్ రెడ్డి ఈ రోజు లోక్సభలో ఈ సమాధానం ఇచ్చారు.